Hiijärvi (Sortavalan piiri)

Hiijärvi () on Venäjällä Karjalan tasavallan Sortavalan piirissä sijaitseva järvi, jonka laskuoja Kivioja laskee Vahvajärveen.

Maantietoa 
Hiijärvi on 2,2 kilometriä pitkä, 600 metriä leveä ja sen pinta-ala on 80 hehtaaria. Järvi sijaitsee mäkisen metsämaaston ympäröimänä. Järven rannat ovat kivikkoisia ja hiekkapohjaisia ja se on nykyään asumaton. Hiijärveltä on Internetin satelliittivalokuvista laskettu saaria 10. Useimmat saaret ovat luotoja. Suurin saari on Suursaari, joka on 150 kilometriä pitkä. Muita saaria ovat Marjasaari, Teerisaari ja Nuottasaari.

Vesistösuhteita 
Hiijärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jonka Kelokosken valuma-alueeseen se kuuluu. Järven lasku-uoma kuuluu vesireittiin, joka laskee Jänisjärveen. Sen laskujoki Jänisjoki laskee Laatokkaan, jonka laskujoki Neva laskee Pietarissa Itämeren Suomenlahteen.

Hiijärveen tulee lähiympäristöstä kaksi laskuojaa. Sen eteläpuolella sijaitsevasta Perttilammesta (Перттилампи) tulee yksi oja. Ojan vesistöreittiin kuuluvat yläjuoksulla Riuttalampi (Риутталампи), Venelampi (Венелампи) ja Päähimainenlampi (). Järven itäpuolella sijaitsevat Tervalampi ja Ritarilampi. Hiijärvi laskee Kelokosken valuma-alueen pääjärveen Vahvajärveen, johon latvavedet kerääntyvät ennen laskemistaan Jänisjärveen. Hiijärven laskuoja on 100 metriä pitkä Kivioja. Hiijärven vedenpinnan korkeus on 89 metriä ja Vahvajärven 88 metriä. Vesireitin alapuolisia järviä ovat Vahvajärvi, Ruokolampi, Ylälampi ja Alalampi (Алалампи).

Lähteitä

Huomioita

Viitteet 

Kelokosken valuma-alue (Jänisjärvi)
Sortavalan piiri
Luovutettujen alueiden järvet